Folketing
2000-11-23

Hr. Klaus Hækkerup er aldrig kommet så langt som til at besvare mine spørgsmål, og det er ikke, fordi han ikke vil, det er jeg helt klar over. Det er, fordi tiden ikke rækker til det, og jeg føler ligesom, at jeg må stille det igen. Mit spørgsmål er, om ikke ordføreren kan se ambitionsforskellen på det kommissorium, der ligger fra Finansieringsudvalget, og så det, vi antyder her, hvor vi sådan ligesom vil gå helt til bunds, have de udvalgte eksperter med ind og se på det med helt nye øjne, hvilket embedsmændene ikke altid kan. Altså i virkeligheden få kasseret det, der ligger, og se at få bygget et nyt system op fra bunden, som mere tilgodeser de ønsker, vi i virkeligheden har, og som er markeret i de fire pinde, som vores forslag faktisk udgøres af. Det føler jeg også at der var en imødekommenhed til fra den socialdemokratiske ordførers side, og mit væsentlige spørgsmål er så: Hvordan kan vi ligesom mødes? Hvordan kan regeringen imødekomme os, så vi kan nå noget, og hvordan gør vi det rent teknisk i denne sag her?